CELEX: 32008R0392
Language: lv
Date: 2008-04-30 00:00:00
Title: Komisijas Regula (EK) Nr. 392/2008 ( 2008. gada 30. aprīlis ), ar ko apstiprina maznozīmīgas izmaiņas tāda nosaukuma specifikācijā, kas reģistrēts aizsargātu cilmes vietas nosaukumu un aizsargātu ģeogrāfiskās izcelsmes norāžu reģistrā ( Ternasco de Aragón (AĢIN))

1.5.2008   
            
            
               LV
            
            
               Eiropas Savienības Oficiālais Vēstnesis
            
            
               L 117/16
            
         
      KOMISIJAS REGULA (EK) Nr. 392/2008
   (2008. gada 30. aprīlis),
   ar ko apstiprina maznozīmīgas izmaiņas tāda nosaukuma specifikācijā, kas reģistrēts aizsargātu cilmes vietas nosaukumu un aizsargātu ģeogrāfiskās izcelsmes norāžu reģistrā (Ternasco de Aragón (AĢIN))
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2006. gada 20. marta Regulu (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību (1) un jo īpaši tās 9. panta 2. punkta otro teikumu,
   tā kā:
   
               (1)
            
            
               Saskaņā ar Regulas (EK) Nr. 510/2006 9. panta 1. punkta pirmo daļu un 17. panta 2. punktu Komisija izvērtēja Spānijas lūgumu apstiprināt specifikācijas elementu grozījumus aizsargātai ģeogrāfiskās izcelsmes norādei Ternasco de Aragón, kas reģistrēta ar Komisijas Regulu (EK) Nr. 1107/96 (2).
            
         
               (2)
            
            
               Lūguma nolūks ir grozīt specifikāciju attiecībā uz produkta aprakstu, turpmāk Ternasco de Aragón liemeņa svara robežas līdzšinējo 8,5 līdz 11,5 kg vietā paplašinot uz 8 līdz 12,5 kg. Svītrota arī atsauce uz dzīvsvaru pirms kaušanas, jo šis kvalitātes rādītājs dublējas ar mērījumu, ko veic, pārbaudot liemeņa svaru.
            
         
               (3)
            
            
               Komisija izvērtēja minēto grozījumu un nolēma, ka tas ir pamatots. Tā kā izmaiņas ir maznozīmīgas Regulas (EK) Nr. 510/2006 9. panta nozīmē, Komisija tās var apstiprināt, neizmantojot minētās regulas 5., 6. un 7. panta procedūru,
            
         IR PIEŅĒMUSI ŠO REGULU.
   1. pants
   Aizsargātas ģeogrāfiskās izcelsmes norādes Ternasco de Aragón specifikāciju groza saskaņā ar šīs regulas I pielikumu.
   2. pants
   Specifikācijas galveno elementu kopsavilkums ir sniegts šīs regulas II pielikumā.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2008. gada 30. aprīlī
      
         
            Komisijas vārdā —
         
            Komisijas locekle
         
         Mariann FISCHER BOEL
         
      
   
   
      (1)  OV L 93, 31.3.2006., 12. lpp. Regulā grozījumi izdarīti ar Regulu (EK) Nr. 1791/2006 (OV L 363, 20.12.2006., 1. lpp.).
   
      (2)  OV L 148, 21.6.1996., 1. lpp. Regulā jaunākie grozījumi izdarīti ar Regulu (EK) Nr. 1486/2007 (OV L 330, 15.12.2007., 15. lpp.).
   
      I PIELIKUMS
      Aizsargātas ģeogrāfiskās izcelsmes norādes Ternasco de Aragón (Spānija) specifikācijas elementu apstiprinātās izmaiņas ir šādas:
      Produkta apraksts
      Atsauce uz dzīvsvaru pirms kaušanas (robežās no 18 līdz 24 kg) ir svītrota, jo šis kvalitātes rādītājs dublējas ar mērījumu, ko veic, pārbaudot liemeņa svaru – precīzāku un objektīvāku rādītāju.
      Turpmāk Ternasco de Aragón liemeņa svara robežas paplašinās un ir noteiktas robežās no 8 līdz 12,5 kg. Liemeņa un gaļas produkta, kam piešķirta aizsargāta ģeogrāfiskās izcelsmes norāde, kvalitāte tiek saglabāta, ņemot vērā attiecīgus pētījumus un pārbaudes.
   
   
      II PIELIKUMS
      KOPSAVILKUMS
      
         PADOMES REGULA (EK) Nr. 510/2006
      
      “TERNASCO DE ARAGÓN”
      
         EK Nr. ES/PGI/117/0096/19.10.2005
      
      ACVN ( ) AĢIN (X)
      Informācijas nolūkā šajā kopsavilkumā ir minēti galvenie produkta specifikācijas elementi.
      1.   Dalībvalsts kompetentais dienests
      
                  Nosaukums
               
               
                  :
               
               
                  
                     Subdirección General de Calidad y Promoción Agroalimentaria – Dirección General de Industria Agroalimentaria y Alimentación – Secretaría General de Agricultura y Alimentación del Ministerio de Agricultura, Pesca y Alimentación
                  
               
            
                  Adrese
               
               
                  :
               
               
                  
                     C/ Paseo Infanta Isabel no 1
                  
               
            
                  Tālrunis
               
               
                  :
               
               
                  91 347 53 97
               
            
                  Fakss
               
               
                  :
               
               
                  91 347 54 10
               
            
                  E-pasts
               
               
                  :
               
               
                  sgcaproagro@mapya.es
               
            2.   Pieteikuma iesniedzēja grupa
      
                  Nosaukums
               
               
                  :
               
               
                  
                     Conseil régulateur de l'IGP “Ternasco de Aragón”
                  
               
            
                  Adrese
               
               
                  :
               
               
                  
                     Ctra. Cogullada, s/n, Mercazaragoza – Edificio Centrorigen – 50014 ZARAGOZA
                  
               
            
                  Tālrunis
               
               
                  :
               
               
                  976 470813
               
            
                  Fakss
               
               
                  :
               
               
                  976 464813
               
            
                  E-pasts
               
               
                  :
               
               
                  info@ternascodearagon.es
               
            
                  Sastāvs
               
               
                  :
               
               
                  Ražotāji/pārstrādātāji (X) Citi ( )
               
            3.   Produkta veids
      
                  1.1. grupa.
               
               
                  Svaiga gaļa (un subprodukti)
               
            4.   Specifikācijā sniegtais apraksts (4. panta 2. punkta prasību kopsavilkums)
      
      4.1.   Nosaukums
      
         Ternasco de Aragón
      
      4.2.   Apraksts
      Jēra gaļa, ko iegūst no šādām šķirnēm: Rasa Aragonesa, Ojinegra de Teruel un Roya Bilbilitana. Ternasco de Aragón gaļai jābūt ražotai no jēriem, kas sasnieguši kaušanai piemērotu vecumu (70 līdz 90 dienas), bez dzimuma ierobežojuma (sieviešu kārtas un nekastrētiem vīriešu kārtas dzīvniekiem). Liemeņa svars ir robežās no 8 līdz 12,5 kg. Tam ir balts stingras konsistences tauku slānis, kas šķērsgriezumā ir taisnstūrveida, nedaudz izliekts un ar noapaļotām malām. Maiga, sulīga, mīksta un gaiši rozā krāsas gaļa.
      4.3.   Ģeogrāfiskais apgabals
      Aragonas autonomais apgabals
      4.4.   Izcelsmes apliecinājums
      Gaļu, kurai piešķirts AĢIN, ražo saimniecībās, kas atrodas ražošanas apgabalā un reģistrētas regulatīvajā padomē. Audzēšanu, nokaušanu, sadalīšanu un iepakošanu pārrauga regulatīvā padome. Gaļu laiž tirgū ar regulatīvās padomes apstiprinātu garantijas apliecību.
      4.5.   Iegūšanas metode
      Mājlopu šķirne ir Rasa Aragonesa, Ojinegra de Teruel un Roya Bilbilitana. Nokaušanu, dīrāšanu un ķidāšanu veic atbilstoši normatīvajos aktos noteiktām metodēm. Liemeņus atbrīvo no liekā šķidruma, līdz muskuļu masas iekšējā daļa sasniedz nogatavināšanai un transportēšanai piemērotu temperatūru. Ja uzglabāšanas laiks nepārsniedz vienu diennakti, liemeņus uzglabā temperatūrā no 3 līdz 4 °C; ja uzglabāšanas laiks ir ilgāks par vienu diennakti, tos uzglabā temperatūrā no 1 līdz 3 °C, liemeņu maksimālajam uzglabāšanas laikam nepārsniedzot sešas dienas.
      4.6.   Saikne
      Šā skrajās augu valsts apgabala kontinentālie klimatiskie apstākļi (mazs nokrišņu daudzums, spēcīgi vēji un lielas temperatūras svārstības) labvēlīgi ietekmē triju vietējo šķirņu attīstību, kuru galvenā raksturīgā iezīme ir ļoti agra nobriešana. Šo šķirņu mājlopu, kuriem ļoti agri izveidojas optimāls tauku slānis, augstvērtīgā gaļa ir ļoti iecienīta tās kvalitātes dēļ.
      4.7.   Pārbaudes struktūra
      
                  Nosaukums
               
               
                  :
               
               
                  
                     Conseil régulateur de l'IGP “Ternasco de Aragón”
                  
               
            
                  Adrese
               
               
                  :
               
               
                  
                     Ctra. Cogullada, s/n, Mercazaragoza – Edificio Centrorigen – 50014 ZARAGOZA
                  
               
            
                  Tālrunis
               
               
                  :
               
               
                  976 470813
               
            
                  Fakss
               
               
                  :
               
               
                  976 464813
               
            
                  E-pasts
               
               
                  :
               
               
                  info@ternascodearagon.es
               
            Aizsargātās ģeogrāfiskās izcelsmes norādes Ternasco de Aragón regulatīvā padome atbilst standartam EN-45011.
      4.8.   Marķējums
      Uz marķējuma obligāti ir norāde Ternasco de Aragón. Marķējumus un zīmogus apstiprina, uzskaita un izsniedz regulatīvā padome.